11.2.2012 Jurnalul Oficial al Uniunii Europene L 38/3 REGULAMENTUL (UE) NR. 114/2012 AL CONSILIULUI din 10 februarie 2012 de modificare a Regulamentului (CE) nr. 765/2006 privind măsuri restrictive împotriva Belarus CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2012/36/PESC a Consiliului din 23 ianuarie 2012 (!) de modificare a Deciziei 2010/639/PESC a Consiliului (*) privind măsuri restrictive împotriva Belarus, având în vedere propunerea comună a Înaltului Reprezentant al Uniunii pentru afaceri externe şi politica de securitate şi a Comisiei Europene, întrucât: (1) Regulamentul (CE) nr. 765/2006 al Consiliului (?) prevede îngheţarea activelor preşedintelui Lukaşenko şi ale anumitor funcţionari din Belarus. Prin Decizia 2012/36/PESC, Consiliul a decis că aplicarea restricțiilor referitoare la îngheţarea fondurilor şi resurselor economice ar trebui să fie extinsă la persoanele răspunzătoare de grave încălcări ale drepturilor omului sau de represiunea împotriva societății civile şi a opoziției democratice, incluzând în special persoanele care dețin o funcţie de conducere, cât și persoanelor şi entităților care beneficiază de pe urma regimului Lukaşenko sau îl susțin, incluzând în special persoanele şi entitățile care furnizează sprijin financiar sau material regimului. Această măsură intră în domeniul de aplicare al Tratatului privind funcţionarea Uniunii Europene şi, prin urmare, este necesară o acţiune la nivelul Uniunii astfel încât aceasta să producă efecte, în special în vederea asigurării aplicării uniforme a acesteia de către operatorii economici din toate statele membre. Prin urmare, Regulamentul (CE) nr. 765/2006 ar trebui modificat în consecință. Pentru a se asigura că măsurile prevăzute în prezentul regulament sunt eficace, prezentul regulament ar trebui să intre în vigoare în ziua următoare datei publicării sale, ADOPTĂ PREZENTUL REGULAMENT: Articolul 1 Regulamentul (CE) nr. 765/2006 se modifică după cum urmează: () JO L 19, 24.1.2012, p. 31. (?) Decizia din 25 octombrie 2010 (JO L 280, 26.10.2010, p. 18). () JO L 134, 20.5.2006, p. 1. 1. Articolul 2 se înlocuieşte cu următorul articol: „Articolul 2 (1) Se îngheață toate fondurile şi resursele economice care aparţin, se află în proprietatea ori posesia sau sunt controlate de persoanele fizice sau juridice, entitățile sau organismele enumerate în anexele 1, IA și IB. (2) Se interzice punerea la dispoziția persoanelor fizice sau juridice, a entităților sau a organismelor menționate în anexele I, IA sau IB, direct sau indirect, precum și utilizarea în beneficiul acestora, a oricăror fonduri sau resurse economice. (3) Se interzice participarea cu bună ştiință şi deliberată la activități care au drept scop ori efect direct sau indirect eludarea măsurilor menționate la alineatele (1) și (2). (4)  Anexa I cuprinde o listă a persoanelor fizice sau juridice, a entităților și organismelor care, în conformitate cu articolul 2 alineatul (1) litera (a) din Decizia 2010/639/PESC a Consiliului din 25 octombrie 2010 privind măsuri restrictive împotriva Belarus (*), au fost iden- tificate de Consiliu ca fiind răspunzătoare de încălcarea stan- dardelor electorale internaționale cu ocazia alegerilor prezi- dențiale organizate în Belarus la 19 martie 2006, precum și de represiunea împotriva societății civile şi a opoziției demo- cratice, sau ca fiind asociate cu persoanele răspunzătoare. (5)  Anexa IA cuprinde o listă a persoanelor fizice sau juridice, a entităților și organismelor care, în conformitate cu articolul 2 alineatul (1) litera b) din Decizia 2010/639/PESC, au fost identificate de Consiliu ca fiind răspunzătoare de încălcarea standardelor electorale inter- naționale cu ocazia alegerilor prezidențiale organizate în Belarus la 19 decembrie 2010, precum și de represiunea împotriva societății civile și a opoziției democratice sau ca fiind asociate cu persoanele răspunzătoare. (6)  Anexa IB cuprinde o listă a persoanelor fizice şi juridice, a entităților și organismelor care, în conformitate cu articolul 2 alineatul (1) literele (c) și (d) din Decizia 2010/639/PESC, au fost identificate de Consiliu ca fiind fie (i) răspunzătoare de grave încălcări ale drepturilor omului sau de represiunea împotriva societății civile și a opoziţiei democratice din Belarus, fie (ii) persoane sau entități care beneficiază de pe urma regimului Lukaşenko sau îl susțin. (*) JO L 280, 26.10.2010, p. 18 . La alineatele (1) și (2) din articolul 2b, la articolul 3 alineatul (1) litera (a), la articolul 4a și la alineatele (1) și (4) din articolul 8a, trimiterile la „anexele I și IA” se înlocuiesc cu trimiteri la „anexele 1, IA și IB”.